༄༅། །བརྒྱུད་འདེབས་རིག་འཛིན་སྟོབས་ལྡན་དཔའ་བོས་མཛད་པ་བཞུགས་སོ། །

༄༅། །གུ་རུ་པདྨ་སིདྡྷི་ཧཱུྃ་ཧྲཱིཿ རང་རིག་ཀུན་ཁྱབ་བདེ་ཆེན་རོལ་པའི་དབྱིངས། །ངོ་བོ་རང་བཞིན་ཐུགས་རྗེའི་རྣམ་རོལ་ལས། །ཀུན་བཟང་རིགས་ལྔ་ཡབ་
ཡུམ་གསང་བའི་བདག །རྒྱལ་བ་དགོངས་པས་བརྒྱུད་པ་ལ་གསོལ་བ་འདེབས། །ཐེག་མཆོག་བླ་མེད་ཟུང་འཇུག་རྫོགས་པ་ཆེའི། །ལྟ་སྒོམ་སྤྱོད་འབྲས་མཐར་ཕྱིན་སྤྲུལ་པའི་
སྐུ༑ །དགའ་རབ་རྡོ་རྗེ་དཔལ་སེང་རྒྱལ་པོ་ཛ། །རྒྱལ་སྲས་ཨིནྡྲ་བྷོ་ཏིར་གསོལ་བ་འདེབས། །རབ་འབྱམས་རྒྱལ་བའི་དཀྱིལ་འཁོར་ཐམས་ཅད་ཀྱི། །རིགས་མཆོག་རིགས་
ཀྱི་བདག་པོ་པདྨ་འབྱུང་། །ཀུན་བཟང་དགོངས་པ་གསལ་མཛད་བི་མ་ལ། །མཆོག་བརྙེས་རིག་འཛིན་ཟུང་ལ་གསོལ་བ་འདེབས། །རང་བྱུང་རྒྱལ་བའི་སྐུ་གསུང་ཐུགས་ཕྲིན་

༄༅། །ལས༑ །གང་འདུལ་སྤྲུལ་པའི་སྐུར་སྣང་རིག་འཛིན་ཆེ། །འཇམ་དཔལ་བཤེས་གཉེན་ནཱ་གརྫུ་ན་དང་། །ཧཱུྃ་མཛད་པྲ་བྷ་ཧ་ཏིར་གསོལ་བ་འདེབས། །
གང་གི་གཟི་བརྗིད་ཆོས་སྒོ་ནུས་མཐུའི་དངོས། །དྷ་ན་སཾ་ཀྲི་ཏ་དང་རྡོ་རྗེ་ཆོས། །གུ་་ཙཎྜ་ཤནྟིཾ་གྷརྦྷ་སོགས། །གྲུབ་བརྙེས་རིག་འཛིན་རྣམས་ལ་གསོལ་བ་འདེབས། །དངོས་
གྲུབ་གཏེར་གྱི་སྒོ་འབྱེད་རྒྱལ་བའི་སྲས། །འཁྲུལ་མེད་རྟགས་ཀྱི་མཚན་རྫོགས་རྒོད་ལྡེམ་ཅན། །རྒྱལ་བས་ལུང་བསྟན་སྙན་བརྒྱུད་གདམས་པའི་མཛོད། །སྲས་མཆོག་རྣམ་
རྒྱལ་མགོན་པོར་གསོལ་བ་འདེབས། །པདྨས་ལུང་ཟིན་འདྲེན་མཆོག་སངས་རྒྱས་དབོན། །བརྒྱུད་པའི་བཀའ་བབས་བྱམས་པ་བཤེས་གཉེན་ཞབས། །རྒྱལ་བའི་གདུང་

གསོབ་སངས་རྒྱས་དཔལ་བཟང་པོ། །ཤིང་རྟའི་སྲོལ་འབྱེད་རྣམས་ལ་གསོལ་བ་འདེབས། །སྔགས་འཆང་ཆེན་པོ་ཆོས་རྒྱལ་བསོད་ནམས་དང་། །ཉམས་རྟོགས་མཐར་ཕྱིན་སངས་རྒྱས་བསྟན་པའི་བདག །
མཆོག་གི་སྤྲུལ་སྐུ་འདྲེན་མཆོག་ཤཱཀྱ་བཟང་། །སྤྲུལ་པའི་རིག་འཛིན་རྣམས་ལ་གསོལ་བ་འདེབས། །རིག་འཛིན་ཆེན་པོ་ལེགས་ལྡན་རྡོ་རྗེའི་ཞབས། །བཀའ་གཏེར་གདམས་པའི་སྲོལ་འཛིན་དབང་པོའི་སྡེ། །
སྙིགས་དུས་པདྨའི་རྒྱལ་ཚབ་ངག་གི་དབང་། །བསྟན་པའི་མངའ་བདག་རྣམས་ལ་གསོལ་བ་འདེབས། །མཁྱེན་རབ་རྨད་བྱུང་འཕྲིན་ལས་རྣམ་རྒྱལ་དང་། །རྒྱལ་བའི་སྲས་མཆོག་སྟོབས་ལྡན་དཔའ་བོའི་
ཞབས༑ །རྩ་བརྒྱུད་རིག་འཛིན་བླ་མའི་ཚོགས་རྣམས་ལ། །གསོལ་བ་འདེབས་སོ་དབང་བསྐུར་བྱིན་གྱིས་རློབས། །གསོལ་འདེབས་གདུང་བས་སྒོ་གསུམ་དྲི་མ་སེལ། །འཕྲོ་འདུའི་དམིགས་པས་བྱིན་རླབས་
ནུས་པ་བསྐྱེད། །བདེ་སྟོང་སྦྱོར་བས་ཟུང་འཇུག་རྫོགས་པ་ཆེའི། །གནས་ལུགས་མངོན་དུ་འགྱུར་བར་བྱིན་གྱིས་རློབས། །བླ་མས་རྗེས་བཟུང་འདོད་ལྷས་དངོས་གྲུབ་སྩོལ། །མཁའ་འགྲོས་ལུང་སྟོན་དམ་ཅན་
སྲུང་མ་ཡིས། །བར་ཆད་ཀུན་སེལ་ཀུན་ཀྱང་རང་རིག་གི །ངོ་བོར་ལྷུན་རྫོགས་འགྲོ་དོན་ལྷུན་འགྲུབ་ཤོག །གོང་དུ་དཔལ་སེང་དང་ཧཱུྃ་མཛད་ཅེས་པ་སྔོན་ཆད་མ་ཐོས་པའི་ཕྱིར། སུ་ཞིག་སྙམ་ན། ཚིག་སྦྱོར་གྱི་དབང་ལས་ཤྲཱི་སིངྷ་དང་

༄༅། །ཧཱུྃ་ཀ་རའི་མཚན་བོད་སྐད། རིག་འཛིན་བརྒྱད་ཀྱི་གོ་རིམ་ནོར་འདུག་སྙམ་ན། ན་མ་རང་སངས་ཏེ། སྐུ་གསུང་ཐུགས་ཀྱི་གོ་རིམ་མོ། །རིག་འཛིན་བརྒྱད་པོ་ཐམས་ཅད་བཀའ་བརྒྱད་ཀྱི་རིག་འཛིན་ཡིན་མོད། ཨོ་རྒྱན་གྱི་སྐུ་་་་་
གསུང་ཐུགས་ཡོན་ཏན་འཕྲིན་ལས་ཀྱི་སྤྲུལ་པ་ཡིན་དོགས་མེད་སྙམ་ན། ཐུགས་སྒྲུབ་རང་བྱུང་རང་ཤར་གྱི་རྒྱུད་ལ་གཟིགས། རྒྱུད་འདེབས་འདི་ཡང་མཆེད་གྲོགས་ཉི་མ་གཟི་འབར་གྱིས་བསྐུལ་བ་ལ། ལྷ་བྲག་གཏེར་གྱི་ཁ་ལོ་པ་སྟོབས་ལྡན་རལ་པའི་འཁུར་ཅན་
གྱིས༑ དཔལ་རི་བོ་གྲུ་འཛིན་དུ་བྲིས་པ་ཡོངས་སུ་དར་བར་གྱུར་ཅིག། །།